open-index/open-wikipedia-markdown huggingface dataset:
سید ضیاء الدین شاہ

**مولانا سید ضیاء الدین شاہ سلطان پوری** عالم با عمل ، فقیہ العصر اور سید حسین الدین شاہ کے والد ہیں۔
## ولادت
سید ضیاء الدین ابن سید حمید شاہ قریباً 1312ھ/1894ء میں حسن ابدال کے نواحی گاؤں سلطان پور ضلع اٹک میں پیدا ہوئے۔آپ کا خاندان علم و فضل اور تقویٰ و پرہیز گار ی میں مشہور و معروف تھا ۔
## تعلیم و تربیت
آپ نے تعلیم کا آغاز اپنے والد گرامی مولانا سید حمید شاہ سے کیا اس کے بعد تعلیم مولانا احمد دین (والد ماجد استاذ الاساتذہ مولانا محب النبی ) سے حاصل کی ۔ ترکیب پڑھنے کے لیے موضع شاہراں ( ضلع اٹک) میں صرف و نحو کے مشہور آفاق اساتذہ کی خدمت میں حاضر ہوئے بعد ازاں مختلف اساتذہ سے استفادہ کرتے ہوئے اہل سنت کے مایہ ناز فاضل مشتاق احمد کانپوری ابن مولانا احمد حسن کانپوری کی خدمت میں جامعہ معینیہ اجمیر شریف حاضر ہوئے او معقول و منقول کی منتہی کتب کادرس لیا، دورہ حدیث شریف دہلی میں جامعہ امینیہ میں پڑھا ۔ مولاناسید ضیاء الدین پیر مہر علی شاہ گولڑوی کے مخلص مریدین میں سے تھے ، بار ہا سیال شریف کے سفر میں آپ پیر صاحب کے ہم سفر رہے ۔

## درس و تدریس
مولانا سید ضیاء الدین نے فراغت کے بعد 1334ھ میں سلطان پور میں اپنے دادا سید سپارت شاہ صاحب کے دور 1790ھ سے جاری درس و تدریس کے سلسلہ کو ترقی دیتے ہوئے دار العلوم حمیدیہ کے نام سے دینی مدرسہ کو موسوم کیا اور وصال سے دو تین سال پہلے تک علوم دینیہ کا درس فی سبیل اللہ دیتے رہے۔ ویسے تو تمام علوم میں دسترس رکھتے تھے لیکن فقہ، اصول فقہ اور میراث میں خاص طور پر ید طولیٰ رکھتے تھے ۔ استاذ الا ساتذہ مولانا محب النبی ان کی زندگی میں فرمایا کرتے تھے کہ میں نے فقہی جزئیات کا ایساماہر کوئی شخص نہیں دیکھا ۔ اور آپ کو فقیہ العصر قرار دیا۔

## سیرت و اخلاق
علم و فضل کے با وجود آپ سراپا اخلاق ، پیکر شفقت ، متواضع اور حلیم الطبع شخصیت کے مالک تھے ، سحری کے وقت طلبہ کو درس دیتے اور نماز کے بعد ہل چلاتے ،آخر دم تک نماز با جماعت ادا کرتے رہے۔آپ کے تلامذہ میں یہ حضرات قابل ذکر ہیں :۔

* 1۔ مولانا سید غلام محی الدین مہتمم ضیاء العلوم جامعہ رضویہ سبز منڈی راولپنڈی ۔(صاحبزادے)
* 2۔ مولانا سید عبد الرحمن شاہ خطیب رحمانیہ جامع مسجد ہری پور (صاحبزادے)
* 3۔مولانا سید حسین الدین شاہ ناظم اعلیٰ ضیاء العلولم جامعہ رضویہ سبزی منڈی رالپنڈی۔(صاحبزادے)
* 4۔ مولانا عبد الحق مہتمم مدرسہ مفتاح العلوم بنگئی( حضرو)
* 5۔ مولانا حافظ عبد الغفور مہتمم جامعہ غوثیہ بھابڑہ بازار راولپنڈی
مولانا سید ضیاء الدین کے فرزندان گرامی کے افکار و کر دار کی بلندی کو دیکھ کر ان کے والد ماجد کی عظمت کا اعتراف کرنا پڑتا ہے جن کے فیض تربیت سے تینوں صاحبزادے آج دنیائے سنیت کے لیے سرمایۂ افتخار ہیں۔

## جامعہ رضویہ ضیاء العلوم
راولپنڈی کی مشہور دینی درس گاہ جامعہ رضویہ ضیاء العلوم ( سبز منڈی) مولانا سید ضیاء الدین کے نام ہی کی طرف منسوب ہے۔
## وفات
سید ضیاء الدین 17 جمادی الثانی 19 جولائی ( 1393ھ/1973ء) بروز جمعرات کا وصال ہوا، ،سلطان پور میں آپ کے آبائی قبرستان میں آخری آرام گاہ بنائی گئی ۔ 

## حوالہ جات

زمرہ:علمائے اہلسنت
زمرہ:1894ء کی پیدائشیں
زمرہ:1974ء کی وفیات
زمرہ:بریلوی مکتب فکر کی شخصیات
زمرہ:پاکستانی سنی
زمرہ:علماء علوم اسلامیہ
زمرہ:مسلم مذہبی شخصیات
زمرہ:پاکستانی مسلم شخصیات
زمرہ:پنجابی صوفیا
جنگ شاھی

" نیو جنگ شاھی" شہر جنگشاھی کی تازہ ترین خبریں اور بنیادی معلومات پرمشتمل ((نیو جنگشاھی نیوز )) سندھی اردو ویب سائٹ ہے۔ جو اپریل 2011 سے جنگ شاہی کے معزز قارئین کے لیے خبریں اور معلومات شایع کرتے ہیں
مولانا محب النبی

**بحر العلوم، جامع المعقول والمنقول، محب النبی ہاشمی ** اہلسنت میں شیخ الجامعہ اور استاذ الاساتذہ کہلاتے ہیں۔

## ولادت
استاذ الاساتذہ مولانا محب النبی ابن مولانا احمد ابن مولانا امیر حمزہ 1314ھ؍1897ء میں بھوئی ضلع کیمبلپور میں پیدا ہوئے۔آپ خاندان علم و فضل کے اعتبار سے مرکزی حیثیت رکھتا تھا۔
## تعلیم
آپ نے فارسی کی کتابیں والد ماجد سے پڑھیں، صرف ونحو کی کتابیں پانوں ڈھیری ہزارہ میں مولانا نواب علی سے پڑھیں،پھر اکثر و بیشتر علوم و فنون اپنے والد گرامی سے پڑھے، درس حدیث مدرس عالیہ مسجد فتح پوری ،دہلی میں مولانا عبد اللطیف محدث سے لیا، بعد ازاں بعض فنون عالیہ کی تکمیل کے لیے مدرسہ معینیہ،اجمیر شریف میںمولانا علامہ مشتاق احمد کانپوری ابن استاذ من مولانا احمد حسن کانپوری کی خدمت میں حاضر ہوئے، ان سے تصریح،شرح چغمینی او صدر ا کے کچھ اسباق پڑھے تھے کہ آپ کے بھائی مولانا فرید الدین بیمار ہو گئے لہذا واپس گھر آنا پڑا۔
## بیعت
سلسلۂ عالیہ چشتیہ میں شیخ الاسلام پیر سید مہر علی شاہ گولڑوی کے مرید ہوئے۔مولانا محب النبی کی درخواست پر حضرت نے انھیں تصریح (علم ہیئت کی متد ا ول کتاب) اور کچھ اسباق فتوحات مکیہ ار فصوص الحکم (شیخ اکبر محی الدین ابن عربی ) کے پڑھائے۔
## تدریس
مولانا محب النبی فارغ التحصیل ہونے سے آخر عمر تک علوم دینیہ کی تدریس میں محو رہے،ابتدا چھ سال بھوئی میں گذرے،پھر بڑودہ تشریف لے گئے،اس کے بعد مکھڈ شریف ایک عرصہ تک مدرس رہے،بعد ازاں پانچ سال تک دربار پیر صلاح الدین ضلع لائل پور میں فرائض تدریس انجام دیتے رہے،نو سال دار العلوم اویسیہ،جیندھڑ شریف،ضلع گجرات،بارہ سال دا ر العلوم غوثیہ، گولڑہ شریف،دو سال جامعہ نظامیہ،وزیرآباد،دوسال جامعہ محمدی،ضلع جھنگ میں علم و فضل کے دریا بہاتے رہے، 1965ء میں جامعہ رضویہ ضیاءالعلوم،راولپنڈی تشریف لے آئے[1] 1972ء میں دار العلوم غوثیہ،راولپنڈی تشریف لے لیے اور وہاں تقریباً تین سال پڑھاتے رہے۔
## تلامذہ
مولانا محب النبی دور حاضر میں سلف صالحین کی سچی یادگار اور اکابر اساتذہ میں سے تھے۔پاکستان کے بیشتر علما بالواسطہ یا بلا واسطہ ان کے رشتۂ تلمذ میں منسلک ہیں،چند مشہور تلامذہ کے اسماء یہ ہیں:۔
* 1۔ ملک المدرسین مولانا حافظ عطا محمد چشتی بند یالوی
* 2۔ شیخ القرآن مولانا ابو الحقائق علامہ محمد عبد الغفور ہزاروی
* 3۔ مولانا علامہ حسن الدین ہاشمی،جامعہ اسلامیہ،بہاولپور، (بھتیجے)
* 4۔ مولانا سید غلام محی الدین شاہ مہتمم ضیاء العلوم جامعہ رضویہ، راولپنڈی۔
* 5۔ مولانا علامہ حافظ عبد الغفور مہتمم جامعہ
* 6- پیر سید معین الدین گیلانی المعروف بڑے لالہ جی گولڑہ شریف
* 7- پیر سید عبد الحق گیلانی گولڑہ شریف
* 8- سید حسین الدین شاہ سلطانپوری
* 9- مولانا مفتی منظور احمد
* 10- مولانا عبد الحی قریشی بھوٸی گاڑ (دیوبندی)
* 11- شیخ القرآن مولانا غلام اللہ خان دریا اٹک (دیوبندی)
غوثیہ،بھابڑہ بازار،راولپنڈی۔

## سیرت و اخلاق
مولانا محب النبی کا بہت بڑا جہادیہ تھا انھوں نے تمام زندگی علوم دینیہ کی تعلیم وتدریس میں صرف کی،سادگی اور بے تکلفی میں اپنی مثال آپ تھے، طلبہ کے ساتھ شفقت و مہر بانی کایہ عالم کہ کوئی باپ بھی ا پنی اولاد کے ساتھ کیا کرے گا۔
## وفات
21؍ربیع الاول ،22 مارچ 1396ھ؍1976ء کو استاذ الاساتذہ مولانا محب النبی کا وصال ہوا۔آپ کی آخری آرام گاہ بھوئی ضلع کیمبلپور میں ہے۔ 

زمرہ:علمائے اہلسنت
زمرہ:1897ء کی پیدائشیں
زمرہ:1976ء کی وفیات
نور النساء بیگم (زوجہ جہانگیر)

**نور النساء بیگم** (  ؛ پیدائش 1570)، نور النساء کا مطلب ہے 'خواتین کی روشنی'۔ نور النساء ایک تیموری شہزادی تھی ، جو ابراہیم حسین مرزا کی بیٹی تھی۔ وہ چوتھے مغل بادشاہ جہانگیر کی اہلیہ کی حیثیت سے مغل سلطنت کی مہارانی تھیں۔

## ابتدائی زندگی
نور النساء بیگم تیموری شہزادی پیدا ہوئی، وہ شہزادہ ابراہیم حسین مرزا کی بیٹی تھی جو شہزادہ عمر شیخ مرزا کی اولاد تھی جو امیر تیمور کے دوسرے بیٹے تھے۔ اس کی والدہ شہزادی گل رخ بیگم تھیں ، جو پہلے مغل بادشاہ بابر کے بیٹے اور آئندہ کے شہنشاہ ہمایوں کے بھائی شہزادہ کامران مرزا کی بیٹی تھیں۔ اس کا ایک بھائی تھا جس کا نام شہزادہ مظفر حسین مرزا تھا ، جس کی شادی اکبر کی سب سے بڑی بیٹی خانم سلطان بیگم سے ہوئی۔

1572ء میں گل رخ بیگم کا اپنے شوہر ابراہیم حسین مرزا سے رابطہ ختم ہو گیا کیونکہ وہ اکبر نے اس سے گجرات خالی کرنے پر مجبور کر دیا تھا۔ وہ اپنے بچوں کے ساتھ دکن چلی گئی۔ ابراہیم حسین مرزا جو بالآخر ملتان کی طرف بھاگ گیا تھا، شاہی افسران نے انھیں پکڑ لیا اور جیل میں بند کر دیا۔ 1573ء میں وہ جیل میں ہی چل بسا۔

دکن جاتے ہوئے ، خاندیش کے حکمران نے گل رخ بیگم اور اس کے بچوں کو ملک سے گزرتے وقت گرفتار کرنے کی کوشش کی ، لیکن وہ ایسا کرنے میں کامیاب نہیں ہو پایا۔ تاہم ، نور النساء ، جو اس وقت دو سال کی تھی، اس کے ہاتھ آ گئی۔ جب اکبر نے یہ سنا تو اس نے حکمران کھنڈش اور نور النساء بیگم کو عدالت میں لانے کا حکم دیا۔ ان کے عدالت پہنچنے کے بعد اسے اکبر کی حفاظت میں لے جایا گیا اور اسے شاہی حرم کے سرپرستوں کے حوالے کر دیا گیا۔ 

1577ء میں ، گل رخ بیگم اور اس کے بیٹے مظفر حسین واپس گجرات آئے اور بغاوت کی تجدید کی۔ تاہم کچھ ابتدائی کامیابیوں کے باوجود مظفر حسین کو شاہی افسران نے پکڑ لیا اور اسے قید کر دیا گیا۔ اپنے بیٹے کی قید کے بعد گل رخ آگرہ میں اپنی بیٹی کے ساتھ جا ملیں۔

## شادی
1593ء کے موسم بہار میں گل رخ بیگم نے اکبر کے بڑے بیٹے شہزادہ سلیم مرزا کے ساتھ اپنی بیٹی کی شادی کی درخواست کی۔ اکبر نے اس کی درخواست منظور کی اور پایہ تکمیل تک پہنچی۔ یہ شادی 26 فروری 1593 کے موقع پر اکبر کی والدہ مہارانی حمیدہ بانو بیگم کے گھر سر انجام پائی۔  ایک سال سے زیادہ عرصہ کے بعد اکبر نے اپنی ہی بیٹی خانم سلطان بیگم کی شادی نور النساء کے بھائی مظفر حسین سے کردی۔  28 اگست 1595 کو نور النساء نے اکلوتے بچی کو جنم دیا۔ 

نور النساء نے اپنی بھابھی خانم سلطان کے ساتھ رشتہ داری کے تعلقات برقرار رکھے تھے اور بعد میں بھی اس کے ساتھ شائستہ اور مناسب سلوک روا رکھا۔ 1614-15 میں جہانگیر نے اجمیر میں قیام کے دوران اپنی والدہ گل رخ بیگم سے ملاقات کی جو اس وقت بیمار تھیں۔ اس دوران ، "دھکیر-الخوانین" کے مصنف شیخ فرید بھکاری ان کے لیے اسٹیبلشمنٹ کے دیوان کی حیثیت سے خدمات انجام دے رہے تھے۔

## دیوانِ کامران
نور النساء بیگم "دیوانِ کامران" کی مالک تھیں، جو ان کے دادا کامران مرزا کی تحریر کردہ نظموں پر مشتمل تھیں۔ نور النساء نے اسے تین موہروں میں خریدا۔

## شجرہ

## حوالہ جات

## حوالہ جات
ہینری بیورج، (1907)، اکبرنامہ آف ابو الفاضلی بن مبارک، جلد 3، ایشیاٹک سوسائٹی، کلکتہ

زمرہ:سترہویں صدی میں ہندوستانی خواتین
زمرہ:سولہویں صدی کی ہندوستانی خواتین
زمرہ:جہانگیر کی بیویاں
زمرہ:ہندوستانی خاتون شاہی اقتدار
زمرہ:تیموری شاہزادیاں
زمرہ:مغلیہ سلطنت کی خواتین
زمرہ:ہندوستانی ہمسر ملکائیں
زمرہ:بھارتی مسلم شخصیات
زمرہ:سولہویں صدی کی ہندوستانی شخصیات
زمرہ:سترہویں صدی کی ہندوستانی شخصیات
زمرہ:مغل شاہزادیاں
بک کارنر جہلم

بک کارنر، جہلم شہر میں موجود ایک کتب خانہ اور اشاعتی ادارہ ہے، جس نے سینکڑوں کتب کی اشاعت کی ہے۔ مزید برآں دیگر اداروں کی کتب کا وسیع ذخیرہ ان کے شوروم میں موجود ہے، جو اہل ادب کے لیے مرکز ذوق رہا ہے۔

زمرہ:کتب خانے
زمرہ:پاکستان کی اشاعتی کمپنیاں
زمرہ:پاکستان میں کتابوں کے سٹور
زمرہ:پاکستان کی کتابیں شائع کرنے والی کمپنیاں

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ٹی این سیشن

**ٹی این سیشن**  بھارت کے سابق چناؤ کمیشن کے صدر تھے۔ وہ سال

1990ء سے 1996ء کے دوران اس عہدے پر فائز رہے۔اس عہدے کو سنبھالنے سے پہلے وہ 1989ء میں ملک کے 18 ویں کابینی معتمد کا عہدہ سنبھال رہے تھے ۔ 1996ء میں انھیں سرکاری خدمات کے لیے ریمن میگسیے ایوارڈ سے نوازا گیا۔  ان کی بیوی گذشتہ سال گذر گئی۔ یہ دونوں لا ولد تھے۔ وہ انتقال سے قبل علیل تھے۔

## پس منظر
15 دسمبر 1932ء کو سیشن کیرلا کے پالگھاٹ ضلع کے تھرونیلئی میں پیدا ہوئے۔ انھوں نے مدراس کرشچن کالج سے گریجویشن کی ڈگری لی تھی ۔ اس کے بعد وہ انڈین ایڈمنسٹریٹو سروسز کا امتحان پاس کرنے کے بعد انھوں نے امریکا کی مشہور ہاورڈ یونیورسٹی میں پبلک ایڈمنسٹریشن کی ڈگری حاصل کی تھی۔ وہ 10 نومبر 2019ء کو انتقال کر گئے۔ وہ اپنی اصول پسندی اور سخت رویے کے لیے مشہور تھے۔ 

## انتخابی اصلاحات
بھارت میں انتخابی بد عنوانیوں کے خلاف ٹی این سیشن کے دھاووں سے سیاست داں پریشان ہو گئے۔ وہ بھارت کے انتخابی کمیشن کے صدر تھے۔ جو 1990 ء سے 1996 ء تک اس عہدہ پر رہے۔ پرانے لوگ اسے ’’انتخابی جمہوریت کا دوسرا سنہری دور‘‘ کہتے تھے۔ 1955 ء کے بیچ کے آئی اے ایس عہدے دار کی حیثیت سے انھوں نے ٹاملناڈو کلکٹر کی حیثیت سے مدورائی کے بشمول مرکز میں بھی خدمات انجام دیں۔ انھیں 1989 ء میں کابینی معتمد بنایا گیا۔ انھوں نے منصوبہ بندی کمیشن کے رکن کی حیثیت سے بھی خدمات انجام دیں اور 1997ء میں صدر جمہوریہ کے عہدہ کے لیے انتخابی مقابلہ کیا تاہم ناکام رہے۔ صدر جمہوریہ کے لیے ان کی نامزدگی کو صرف مہاراشٹر کی شیو سینا نے حمایت کی تھی۔ وہ کانگریس کی طرف ایک موقع پر ایل کے اڈوانی کے خلاف مد مقابل بھی ہوئے تھے، مگر وہ ہار گئے۔ تھے۔

## مزید دیکھیے
* بھارت کا چناؤ کمیشن

## حوالہ جات

زمرہ:1932ء کی پیدائشیں
زمرہ:2019ء کی وفیات
زمرہ:بیسویں صدی کے بھارتی سیاست دان
زمرہ:بھارت کے چیف الیکشن کمشنر
زمرہ:بھارتی سرکاری ملازمین
زمرہ:پالگھاٹ کے سیاست دان
زمرہ:ریمن میگسیس اعزاز یافتہ گان
زمرہ:فضلاء جامعہ مدراس
زمرہ:ہارورڈ یونیورسٹی کے فضلا
زمرہ:جان ایف کینیڈی اسکول آف گورنمنٹ کے فضلا
زمرہ:جامعہ مدراس کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت کے صدارتی امیدوار
وادئ کاٹھمنڈو

**وادئ کاٹھمنڈو**  (نیپالی زبان:काठमाडौं उपत्यका) (نیوار زبان:स्वनिगः، नेपाः गाः) برصغیر کی قدیم تہذیب کے شاہراہ پر واقع ہے اور براعظم ایشیا کی سرحد ہے۔ وادئ کاٹھمنڈو کو **وادئ نیپال** بھی کہا جاتا ہے۔ وادئ کاٹھمنڈو میں تقریباً 30 اہم ثقافتی یادگاریں ہیں جن میں متعدد بدھ مت اور ہندو مت کے مذہبی مقامات بھی واقع ہیں۔ اسی وادی میں 7 یونیسکو عالمی ثقافتی ورثہ کے مقامات ہیں۔

وادئ کاٹھمنڈو اور آس پاس کے علاقہ کو نیپال منڈل کہا جاتا ہے۔ 15ویں صدی تک بیپال منڈل کا داراالحکومت بھگناپور تھا۔ دیگر دو دارالحکومتوں میں کاٹھمنڈو اور پٹن، نیپال تھے۔

وادئ کاٹھمنڈو نیپال سے سب سے زیادہ ترقی یافتہ اور آباد علاقہ ہے۔ ملک کے زیادہ تر دفاتر اور ہیڈ کوارٹر یہیں واقع ہیں۔ اسی وجہ سے یہ نیپال کا معاشی علاقہ کہلاتا ہے۔ یہاں کی قدیم اور مشہور ثقافت، منفرد فن تعمیر اور متعدد تہوار سیاحوں کو دعوت نظارہ دیتے ہیں۔ برطانیہ کے مورخین اسی علاقہ کو اصل نیپال کہتے ہیں۔
2015ء میں کاٹھمنڈو گھاٹی میں زلزلہ آیا۔ اس زلزلہ میں کئی لوگوں کی جانیں گئیں اور علاقہ کی بہشتر عمارتیں منہدم ہوگئیں۔ پٹن، نیپال، کرتیپور، مدھیہ پور تھمی اور بھگنا پور جیسے قصبے اور شہر جن کی مجموعی آبادی ایک ملین کے قریب ہے، تباہ ہو گئے جہاں شدید جانی و مالی نقصان کے علاوہ عمارتیں تباہ ہو گئیں۔ کاٹھمنڈو سلسلہ کوہ ہمالیہ کا سب سے زیادہ آباد اور شہری علاقہ بھی ہے۔

## نام
کاتھمنڈو کوئی علاقائی نام نہیں۔ وادی کے اصل باشندے نیپالی قوم بھی اسے کاٹھمنڈو نہیں کہتے ہیں۔ “ نیپا-ال“ کے معنی نیپا قوم کی زمین۔ اور پرانے زمانے میں یہ نام وادئ کاٹھمنڈو کے لیے استعمال ہوتا تھا۔

بانیپا، پانوتی، دھلی کھیل جیسے شہر بھی وادئ کاٹھمنڈو میں شمار کیے جاتے ہیں۔

## تاریخ
تاریخی شواہد کے مطابق وادئ کاٹھمنڈو 300 ق م میں آباد ہوا ہو گا کیونکہ اس علاقہ سے ملنے والی قدیم ترین شے کی تاریخ چند سال ق م ہی ہے۔ قدیم ترین تحریر 185 ق م کی دریافت ہوئی ہے۔ قدیم ترین عمارت 2000 سال قبل تعمیر ہوئی تھی۔ یہ علاقہ شروع سے ہی زلزلہ کی زد میں رہا ہے لہذا ابتدا سے عمارتیں بہت مضبوط بنائی جاتی رہی ہیں۔

## حوالہ جات

زمرہ:باگمتی زون
زمرہ:جغرافیہ باگمتی صوبہ
زمرہ:جغرافیہ کھٹمنڈو
زمرہ:خطرہ سے دوچار عالمی ثقافتی ورثہ مقامات
زمرہ:کھٹمنڈو
زمرہ:کھٹمنڈو کی عمارات و ساخات
زمرہ:کاٹھمانڈو ضلع
زمرہ:نیپال کا ثقافتی ورثہ
زمرہ:نیپال کی وادیاں
زمرہ:نیپال کے میٹروپولیٹن علاقہ جات
زمرہ:نیپال میں مقامات عالمی ثقافتی ورثہ
زمرہ:نیپال میں 1979ء
زمرہ:نیپال
زمرہ:نیوار
زمرہ:وادیاں
زمرہ:ویکی ڈیٹا سے مختلف مختصر وضاحت
زمرہ:ہمالیہ
مقامی امریکی مذہب

مقامی امریکی مذہب روحانی رسم و رواج ہوتے ہیں جو مغربی یورپین استعماریت سے پہلے براعظم امریکہ کے قدیم ترین اور اصل ابادیوں سے مانے جاتے تھے اور جو مذاہب ان قدیم روحانیات سے فی الحال استخراج کیے جاتے ہیں۔ یہ مذاہب ایک دوسرے سے بہت مختلف ہو سکتے ہیں اور ہر ہی قبیلے میں خاندان سے خاندان اور اندرونی طور پر گروہ سے گروہ ممتاز آ سکتے ہیں۔ دینیات کے طور سے یہ مذاہب وحدانیت پرست، کثرت پرست، روحیت پرست، شمن پرست یا وحدت الوجود پرست ہو سکتے ہیں؛ یعنی، ان گروہوں میں ایک ہی دیو، الگ الگ دیو یا چند لا اِلاہی ارواح مانے جا سکتے ہیں۔ یہ پیچیدگی و تنوعہ یاد میں رکھ کر پھر بھی قابل ذکر ہے کہ  مقامی امریکی مذاہب فطرت کے ساتھ تعاون رگھنے پر اور یادِ آبا و اجداد پر توجہ مرکوز کرتے ہیں۔
زمرہ:شمالی امریکا میں مذہب
زمرہ:کامنز زمرہ جس کا ربط ویکی ڈیٹا پر ہے
زمرہ:ریاستہائے متحدہ امریکا میں مذہب
زمرہ:ریاستہائے متحدہ میں مذہب کی تاریخ
زمرہ:امریکین کے مقامی لوگ
ہرمز دوم

**ہرمز دوم** ساسانی سلطنت کا آٹھواں کا بادشاہ تھا۔ وہ ایک رحمدل اور انصاف پسند تھا۔ اس نے لوگوں کو انصاف دینے کے لیے دار العدل قائم کیا۔ اس کا دور حکومت آٹھ سالوں پر مشتمل تھا۔

## تخت نشینی
شہنشاہ نرسی نے ایک رسوا کن معاہد روم سے کیا تھا جس کی رو سے فرات کی بجائے دجلہ کو سرحد مانا گیا۔ اس کے علاوہ دریائے دجلہ کے دائیں جانب پانچ صوبے روم کو دے دیے گئے۔ آرمینیا سے قلعہ زبنتا تک روم کا تسلط مان لیا گیا۔ اس معاہدے کے بعد شہنشاہ نرسی نے خود کو حکومت کے قابل نہیں سمجھا اور اپنے بیٹے ہرمز بن نرسی کو جانشین نامزد کر کے تخت و تاج سے دستبردار ہو گیا۔ ہرمز اپنے والد کی زندگی میں 301ء میں ایران کے آٹھویں ساسانی شہنشاہ کے طور پر تخت نشین ہوا۔ اس نے ہرمز دوم کے نام سے شہرت پائی۔

## دار العدل
شہنشاہ ہرمز دوم ایک رحمدل اور عادل بادشاہ تھا۔ اس نے لوگوں کو عدل و انصاف مہیا کرنے کے لیے ہر ممکن کوشش کی۔ شہنشاہ ہرمز دوم نے عدل و انصاف کے لیے ایک دار العدل قائم کیا تھا۔ اس دار العدل کا ہر کوئی بلا روک ٹوک کے دروازہ کھٹکھٹا سکتا تھا۔ جس شخص پر کوئی ظلم و ستم ہوتا تو وہ بلا روک ٹوک دار العدل کا دروازہ کھٹکھٹا لیتا تھا۔ غربا بلا جھجک اپنی شکایات بادشاہ کے حضور پیش کرتے تھے اور عدل و انصاف پاتے تھے۔ شہنشاہ ہرمز دوم اپنے عہد حکومت کے آخر تک ملک کو خوش حال اور رعایا کو فارغ البال بنانے کی کوشش کرتا رہا لیکن زمانے نے اسے زیادہ مہلت نہ دی۔

## قتل
شہنشاہ ہرمز دوم کے دور حکومت کے آخری دور میں بحرین کے علاقے پر عربوں نے قبضہ کر لیا تھا۔ بحرین پر قبضہ کرنے کے بعد عربوں نے ایرانی مملکت میں دست اندازی کرنا شروع کر دی تھی۔ ان وجوہات کی بنا پر شہنشاہ ہرمز دوم نے عربوں کے خلاف 309ء میں فوج کشی کی۔ اس فوج کشی کے دوران شہنشاہ ہرمز دوم نے خود بھی لڑائی میں حصہ لیا تھا۔ اس لڑائی کے دوران شہنشاہ لڑتا ہوا مارا گیا تھا۔

## یادگار
شہنشاہ ہرمز دوم کے یادگاری سکوں پر بادشاہ اور ملکہ دونوں کی شہتیں موجود ہیں۔ ہرمز دوم ساسانی عہد کا پہلا بادشاہ تھا جس کے سکوں پر بادشاہ اور ملکہ دونوں کی شہتیں تھیں۔

## اولاد
شہنشاہ ہرمز دوم کے تین بیٹوں کا ذکر تاریخ میں ملتا ہے جن کے نام درج ذیل ہیں۔
# آذر نرسی
# ہرمز بن ہرمز دوم
# شہنشاہ اعظم شاہ پور دوم
شہنشاہ ہرمز دوم کا جانشین آذر نرسی ہوا تھا۔ شہنشاہ اعظم شاہ پور دوم پہلا اور آخری بادشاہ ہے جس کو شکم مادر ہی میں بادشاہ تسلیم کر لیا گیا تھا کیونکہ یہ ہرمز دوم کی وفات کے بعد پیدا ہوا تھا۔ 

## حوالہ جات

زمرہ:تیسری صدی کی پیدائشیں
زمرہ:چوتھی صدی کے ساسانی بادشاہ
زمرہ:شاہنامہ فردوسی کے کردار
زمرہ:مقتول ایرانی حکمران
زمرہ:چوتھی صدی کے مقتول حکمران
زمرہ:ویکی ڈیٹا سے مختلف مختصر وضاحت
زمرہ:خاندان ساسان
زمرہ:خاندانی شجرہ نسب سانچے
زمرہ:فارسی شخصیات
زمرہ:چوتھی صدی کی شخصیات
زمرہ:ساسانی سلطنت
نیواڑی زبان

[تصغیر|200px|Copper plate inscription at [Swayambhunath، dated Nepal Sambat 1072 (1952&nbsp;AD)۔]]

**نیوار زبان**  () یا **نیواری**چینی تبتی زبانوں کی شاخ ہے جسے نیوار قوم بولتی ہے۔ نیپال میں اس کا سرکاری نام **نیپال بھاشا** ہے۔ نیوار قوم کے علاوہ نیپال منڈل کے مقامی لوگ، وادئ کاٹھمنڈو اور نیپال کے متصل علاقوں کے لوگ بھی نیوا زبان بولتے ہیں۔

حالانکہ نیپالی بھاشا کے لغوی معنی نیپالی زبان کے آتے ہیں مگر کوئی نیپالی زبان (دیوناگری: नेपाली) سے مغالطہ نہ کھائے کیونکہ نیپالی زبان فی الحال ملک کی سرکاری زبان ہے۔ نیواری اور نیپالی دونوں الگ الح خاندوں سے آتی ہیں۔ نیواری زبان چینی تبتی زبام کی شاخ ہے جبکہ نیپالی زبان ہند یورپی زبان کی شاخ ہے۔ مگر صدیوں سے ایک جگہ کی زبان ہونے کی وجہ بہت سارے الفاظ و مفردات مشترک ہو گئے ہیں۔ دونوں زبانوں کو کاٹھمنڈو مین سرکاری زبان ہونے کا درجہ حاصل ہے۔
14ویں صدی تا 18ویں صدی کے اخیر تک نیوار زبان نیپال کی سرکاری زبان تھی۔ 20ویں صدی میں جب نیپال کو جمہوری کرن ہوا تب نیوار زبان کو دبایا گیا اور سرکاری درجہ چھین لیا گیا۔  1952ء سے 1991ء کے بیچ وادئ کاٹھمنڈو میں نیوا زبان بولنے والوں کی تعداد 75 فیصد سے گھٹ کر 44 فیصد رہ گئی۔ اور فی الحال نیوار زبان اور نیوار ثقافت ختم ہونے کے دہانے پر ہے۔ یونیسکو نے نیوار زبان کو قریب بہ ختم زبانوں کی فہرست میں شامل کیا ہے۔

## تاریخ اور ارتقا
ماہر لسانیات گلور کے مطابق نیوار زبان اور چیپانگ زبان 2200 ق م میں الگ ہوئی ہوں گی۔ ایک اندازہ کے مطابق نیوار زبان میں 20 فیصد الفاظ چیپانگ زبان کے ہیں۔ اسی طرح ایک مطالعہ یہ بھی کہتا ہے کہ نیوار مفردات کا ایک معتد بہ حصہ ہن دیورپی زبانوں کی پیدائش میں مددگار ثابت ہوا ہے۔ یعنی تقریباً 50 فیصد الفاظ کی مدد سے ہند یورپی زبانیں وجود میں آئیں۔ کم از کم 1600 برس تک نیوار زبان نے ہند یورپی زبانوں کو اثر انداز کیا ہے جس میں ابتدا سے سنسکرت، میتھلی، فارسی، اردو، ہندی، نیپالی اور انگریزی ہیں۔
## حوالہ جات

زمرہ:بھوٹان کی زبانیں
زمرہ:دیوناگری میں لکھی جانے والی زبانیں
زمرہ:سکم کی زبانیں
زمرہ:نیپال کی زبانیں
زمرہ:نیپال کی قومی علامات
زمرہ:ایتھنولوگ 18 کا حوالہ دیتے ہوئے زبان کے مضامین
زمرہ:نیواری زبان
زمرہ:نیوار
زمرہ:لسانی رمز والی زبانیں
زمرہ:نیپال
زمرہ:بھارت کی زبانیں
رد ترمیم

[تصغیر|موبائل ایڈیٹر پر انگریزی ویکی پیڈیا کی ترمیم کرنے کے دوران اَن ڈُو یا رد ترمیم کے بٹن کرنے کی سہولت کو اس تصویر میں دیکھا جا سکتا ہے۔ اس ایڈیٹر کی ترمیم کے دوان [https://en.m.wikipedia.org/wiki/User:FR30799386/undo یہاں سے] ایک رد ترمیم کے بٹن کو بہ روئے کار لانے کی کوشش کی گئی ہے اور یہ ظاہری طور پر ثابت کیا جا رہا ہے کہ اس مقصد براری ممکن ہے۔](https://ur.wikipedia.org/wiki/%D9%81%D8%A7%D8%A6%D9%84:Undo_button_while_using_the_mobile_editor_%28English_Wikipedia_-_09_D._12_M._2018_A.%29.png)
**رد ترمیم**، **رد اقدام**، **رد تحدیث**  کی اصطلاح اکثر کمپیوٹر پروگراموں اور سافٹ ویئروں میں استعمال کی جاتی ہے۔ اس کا مقصد کسی صارف کی جانب سے کیے گئے سابقہ اقدام کی نفی کرتے ہوئے سابقہ کیفیت بحال کرنا ہوتا ہے۔ صارف کا اقدام دانستہ بھی ہو سکتا ہے اور نادانستہ، دونوں ہی صورتوں میں یہ حکم (command) سابقہ حالت بحال کر سکتا ہے۔ مثلًا ایم ایس ورڈ میں ایک صارف کوئی خط لکھ رہا ہے اور کسی شخص یا ادارے کے نام کے ہجوں میں اس غلطی ہوتی ہے اور ایک غیر ضروری اضافی حرف ٹائپ ہو جاتا ہے۔ ایسی صورت میں وہ رد ترمیم کا سہارا لیتے ہوئے اس کی نفی کی جا سکتی ہے۔ اس کے لیے صارف کو کنٹرول اور کلیدی تختے سے زیڈ دبانا ہوتا ہے۔ کچھ آسان معاملوں میں یہ کام بیک اسپیس کی کلید سے بھی ممکن ہے۔ تاہم کئی پیچیدہ کام ہو سکتا ہیں جہاں رد ترمیم ہی بہت ثمر آور ہے۔ مثلًا، ایک صارف ایک صارف بیک وقت کئی دستاویزوں کے برقی مواد پر کام کر رہا ہوتا ہے۔ کچھ دستاویزوں کی ضرورت ہے کہ ایک کے مواد کو دوسرے دستاویز میں چسپاں کیا جائے۔ صارف غلطی سے غیر متعلقہ دستاویزوں میں یہ کام انجام دینے کی کوشش کرتا ہے۔ جب اسے اپنی غلطی کا احساس ہو جائے، تو ایسی صورت میں بیک اسپیس صرف ایک کیریکٹر کو دور کر سکتا ہے، جب کہ رد ترمیم ایک ہی کلیدی حکم سے مکمل مضمون سے غیر متعلقہ مواد کو دور کر سکتا ہے۔

رد ترمیم دیگر کمپیوٹر پروگراموں اور سافٹ ویئروں میں بھی مستعمل ہے۔ مثلًا یہ ان پیج میں بھی کافی معاون اور مدد گار ہے۔

رد ترمیم جس قدر کمپیوتر پر معاونت فراہم کرتا ہے، وہ اپنے آپ میں منفرد ہے۔ فلسفی اور اہل قلم اس بات پر تاسف کرتے ہیں کہ کاش حقیقی زندگی میں کوئی رد ترمیم کا بٹن ہوتا، جس سے دانستہ اور نا دانستہ غلطیوں اور کوتاہیوں کی مکمل نفی ہوتی۔

## مزید دیکھیے
* استرجع

## حوالہ جات

زمرہ:1968ء کی کمپیوٹر سے متعلق متعارفات
زمرہ:ویکی ڈیٹا سے مطابقت رکھنے والی مختصر تفصیل
نیپال کی تاریخ

**نیپال کی تاریخ** برصغیر اور آس پاس کے علاقوں کی تاریخ میں شامل ہے جس میں جنوبی ایشیا اور مشرقی ایشیا بھی آتے ہیں۔

نیپال کثیر نسلی، کثیر قومی، کثیر مذہبی اور کثیر لسانی ملک ہے۔ نیپال میں سب سے زیادہ بولی جانے والی زبان نیپالی زبان ہے۔ مختلف علاقوں میں الگ الگ زبانیں بولی جاتی ہیں۔

نیپال میں 20ویں صدی اور 21ویں صدی کے آغاز میں جمہوریت کے لیے بہت زیادہ جد و جہد کی گئی۔ 1990ء کی دہائی اور 2008ء کے درمیان ملک میں خانہ جنگی کے حالات تھے۔ 2006ء میں ایک امن کا معاہدہ ہوا اور اسی سال انتخابات ہوئے۔ یہ ایک تاریخی چناو تھا کیونکہ اس کے ذریعے دستور ساز اسمبلی کو منتخب کیا جانا تھا مگر نیپالی پارلیمان نے جون 2006ء میں بادشاہت کے حق میں ووٹ دیا۔ 28 مئی 2006ء کو نیپال وفاقی جمہوریہ بن گیا اور بعد میں اس کا نام بدل کر ‘وفاقی جمہوری جمہوریت نیپال‘ کر دیا گیا اور اس طرح وہاں 200 برس قدیم شاہ شاہی خاندان کا زوال ہوا۔

## ابتدائی دور
### ما قبل تاریخ

دانگ ضلع کے سیوالک پہاڑیوں میں قدیم سنگی دور، درمیانی سنگی دور اور نیا سنگی دور کے باقیات دستیاب ہوئے ہیں۔ موجودہ نیپال کے ابتدائی باشندے وادئی سندھ کی تہذیب کے تعلق رکھنے والے ہو سکتے ہیں حالانکہ وہاں کنکریٹ کی عمارت کے کوئی نشانات نہیں ملے ہیں۔ نیپال کے درمیانی علاقہ میں ثاروس قوم رہتی تھی۔ یہ تبت برمی قوم ہے جو جنوبی علاقہ میں بھارتی لوگوں کے بہت زیادہ گھل مل گئے تھے۔ نیپال کے پہلے باقاعدہ باشندے کیرات قوم کے لوگ ہیں جو تقریباً 2500 سال قبل نیپال آئےhttps://www.ncbi.nlm.nih.gov/pmc/articles/PMC1683983/ اوروادئ کاٹھمنڈو میں آباد ہوئے۔http://dspace.cus.ac.in/jspui/handle/1/139 دیگر علاقائی گروہوں میں شمالی ہند کے سندھ و گنگ کا میدان کے لوگ ہیں۔

### قدیم دور
نیپال کی ابتدائی تاریخ کے بارے میں بہت کم معلوم ہو سکا ہے۔ آثار قدیمہ اور تاریخی دستاویزوں کی تحقیق کے مطابق وہاں کی تاریخ 30 ویں صدی قبل مسیح کے شروع ہواتی ہے۔
• والمیکی آشرم جیسے تاریخی مقامات سے پتہ چلتا ہے کہ علاقہ میں قدیم سناتن ہندو تہذید موجود تھی۔
• تاریخی تحقیق سے یہ بھی پتہ چلتا ہے کہ نیپال میں گوپال بنس نے حکومت کی۔ ان کی حکومت 491 برس رہی ہوگی۔ ان کے بعد بھینس چرواہوں کی حکومت کی جن کو راجپوت خاندان کے بھول سنگھ نے قائم کیا تھا۔

## حوالہ جات

زمرہ:تاریخ نیپال
زمرہ:قانون میں 1816ء
زمرہ:نیپالی اتحاد
زمرہ:قدیم نیپال
زمرہ:سانچہ جات برائے تاریخ ایشیا
زمرہ:تاریخی عہد کے سانچے
پردہ

[تصغیر|[دروازہ، جس کے آئینوں پر مہین پردے ہیں اور ان پر بلیاں اتری ہوئی ہیں۔]]
**پردہ**  ایک ایسا کپڑا ہوتا ہے جس کا مقصد یا تو روشنی کو روکنا یا اس کے شعاعوں کی تمازت کو کم کرنا یا (جیسا کہ شَوَر پردے کے ساتھ ہے) پانی کو روکنا۔ پردہ قابل منقل بھی ہوتے ہیں، جیسے کہ تمثیلی نمائش کے دوران ناٹک شروع ہونے سے پہلے پردہ ہٹا دیا جاتا ہے۔ یہ اشارہ ہے کہ اب فن کار اصل ڈراما اپنی ادا کاری کے ذریعے پیش کریں گے۔ ایضًا ناٹک کے ختم کے بعد پردہ دوبارہ پڑ جاتا ہے اور یہ حاضرین کو ایک اشارہ ہوتا ہے کہ ناٹک ختم ہو چکا ہے اور وہ اپنے مقاموں سے اٹھ سکتے ہیں۔ کچھ مقامات پر جیسے شادی خانوں میں کئی بار مضبوط پردے لگا دیے جاتے ہیں جو اگر چیکہ قابل منتقل ہوتے ضرور ہیں، مگر وہ بے حد وزنی ہوتے ہیں۔ اس کا مقصد حاضرین میں تفریق کرنا ہوتا ہے۔ جیسے کہ موقع کی مناسبت سے زنانہ اور مردانہ کی تفریق۔

پردوں میں ان کی سطح کو لے کر بھی فرق ہو سکتے ہیں۔ کچھ پردے بے حد موٹے ہو سکتے ہیں، جن کی وجہ سے آر پار نہیں دکھتا۔ کچھ پردے مہین ہوتے ہیں، جن کے آر پار سب کچھ منظر عام پر ہوتا ہے۔ پردے مختلف رنگ کے ہوتے ہیں۔ بھارت میں ہسپتال کے کے پردے بالعموم ہرے ہوتے ہیں۔ اس کے علاوہ کچھ پردے پلاسٹک کے بھی بنتے ہیں۔

سوویت اتحاد کے دور میں آہنی پردہ کی ایک اصطلاح بہت عام تھی۔ اس کے ذریعے سوویت اتحاد اور ایضًا دیگر اشتراکی ممالک سے باقی دنیا کی رسائی کا نہ ہونا مراد تھا۔ پردہ مجازًا چیزوں کے چھپنے کو بھی کہا جاتا ہے۔ اس لیے معاملات کے اخفا کو پردہ داری کہا جاتا ہے۔ عورتیں جب کسی سے پردہ کرنے کی بات کہتی ہیں، اس سے مراد شخص کا نامحرم ہونا ہوتا ہے۔ پردہ دار خاتون عمومًا یا تو برقع بہنتی ہے یا پھر چادر اور اسکارف پہن کر عوامی جگہوں میں گھومتی پھرتی ہے۔

اسلامی معاشرے میں عورتوں کا حجاب نہیں اپنانا بے پردگی کہا جاتا ہے، جسے مذہبی لوگ مذموم سمجھتے ہیں۔

## مزید دیکھیے
* پردہ (ضد ابہام)

## حوالہ جات

زمرہ:کھڑکی
زمرہ:پارچے
زمرہ:کامنز زمرہ جس کا ربط ویکی ڈیٹا پر ہے
زمرہ:فرنیچر
زمرہ:فنون تزئین
زمرہ:بقائے توانائی
زمرہ:گھریلو زندگی
کردار کی تعلیم

**کردار کی تعلیم**  ایک جامع اصطلاح ہے جس کا استعمال بچوں کی اُس تعلیم پر ہوتا ہے جو ان میں مختلف خوش اطواری اور خوش اسلوبی کی صلاحیتیں ابھارنے کی کوشش کی جاتی ہے جس سے وہ اخلاق، شہری معاملات، برتاؤ اور رویے، عدم دادا گیری، صحت کی پاس داری، خوش معاملگی، روایات کے قیام اور سماجی طور پر قابل قبول اقدار کے ذریعے بہتر اور راجح ثابت ہو سکیں۔ اس میں شامل تصورات میں سماجی اور جذباتی سبق آموزی، اخلاقی تعلیم، توجیہی صلاحیتیں اور تفہیمی حل تلاشی، زندگی کی صلاحیتوں کی تعلیم، صحت کی تعلیم، تشدد کی روک تھام، تنقیدی فکر، اخلاقی توجیہ، تنازع کی صلح صفائی اور مصالحت کاری شامل ہیں۔ ان میں سے کچھ ناکام پروگرام سمجھے گئے ہیں، جیسے کہ "مذہبی تعلیم"، "اخلاقی تعلیم" اور "اقدار کی درجہ بندی"۔ 

## تعلیم کے فلسفے میں اضافی زاویے
تعلیم کا مقصد اور اس کی افادیت اس کے فلسفیوں کے نزدیک محدود نہیں ہے۔ علم کا مطلب صرف یہی نہیں کہ ایک استاد اپنے شاگرد کو کورس کی کتابیں پڑھائے بلکہ استاد کی ذمہ داری ہے کہ وہ شاگرد کو اخلاق و کردار کی تعلیم بھی دے، سب سے بڑھ کر استاد کا اپنا ’’ذاتی کردار‘‘ ایسا ہو کہ شاگرد اس پر رشک کرے، لیکن اگر استاد اپنے اور شاگرد کے درمیان پائے جانے والے مقام کو بھول جائے تو پھر خرابیاں جنم لیتی ہیں اور شاگرد وہی سیکھتا ہے جو استاد سکھاتا ہے۔

اس پر مزید بحث کرتے ہوئے دعوٰی کیا گیا ہے کہ اسکولوں اور برادری کے سماجی کپڑے کو مضبوط بنانے کے لیے ان کے طالب علموں میں تعلیم، احترام، ذمہ داری، انصاف، ایمانداری، دیکھ بھال اور شہریت کی قیمتوں کو فروغ دینے کے لیے تشکیل شدہ کردار کی تعلیم کو فروغ دیا گیا ہے۔ اگرچہ تنقید کے بغیر، اسکولوں پر مبنی پروگراموں کے ذریعہ بچوں کے کردار کو مضبوط بنانے کے لیے یہ کوششوں کا خیر مقدم ہے والدین جو اپنے بچوں کو عزت، سالمیت اور خود مختاری کے مضبوط ثقافت میں تعلیم حاصل کرنا چاہتے ہیں۔ بچوں کے کردار کی ترقی یقینی طور سے صرف کلاس روم سے نہیں آسکتی. کردار کی خصوصیات خاندان، اسکول، مسجد اور کمیونٹی کے اثرات اور بچے کے انفرادی مزاج، تجربات اور انتخابات کے ذریعے چلتے ہیں۔ اچھے کردار کی خصوصیات کے اپنے بچے کی ترقی کو فروغ دینے کے لیے والدین کیا کر سکتے ہیں؟ اس اہم کام کے لیے آپ کے بہت سے مواقع اور اوزار ہیں۔ ان کا استعمال آپ کو اپنے بچے کو سالمیت، شفقت اور کردار میں بڑھنے کے لیے خوشی اور اطمینان بخش دے گا.

## مزید دیکھیے
* اقدار پر مبنی تعلیم

## حوالہ جات

زمرہ:ریاستہائے متحدہ کے تعلیمی پروگرام
زمرہ:ویکی ڈیٹا سے مختلف مختصر وضاحت
زمرہ:تعلیم
زمرہ:تعلیمی نفسیات
قفل اور چابی

تصغیر|ایک تاریخی دروازے کا قفل اور اس کی چاپی
**قفل**  ایک مشینی یا برقی طور چلنے والا آلہ ہے جو کسی ظاہری پُرزوں سے چلتا ہے (جیسا کہ چابی، چابی کارڈ (کی کارڈ)، انگلیوں کے نشانات، ریڈیو فریکوئینسی آئیڈینٹی فیکیشن/ آر ایف آئی ڈی کارڈ، حفاظتی ٹوکن/ سیکیوریٹی ٹوکن، سکہ (کوئن) وغیرہ)۔ اس کے لیے کئی بار خفیہ معلومات فراہم کرنے کی بھی ضرورت پڑ سکتی ہے (جیسے کہ ایک نمبر یا حروف تہجی کا مجموعہ یا پاس ورڈ) یا کن ہی دو کا مل کر استعمال ہوتا ہے۔ یہ بھی ممکن ہے کہ قفل صرف ایک جانب سے ہی کھلے جیسے کہ دروازے کی زنجیر۔ کسی غیر قانونی یا بغیر اجازت کام میں رکاوٹ یا مزاحمت پیدا کرنے کا کام کرتا ہے۔

ے

**چابی**  ایک آلہ ہے جس سے ایک قفل کو کھولا اور بند کیا جا سکتا ہے۔ روایتی طور پر ایک چابی دھات کا چھوٹا سا پرزہ ہوتا ہے۔ اس کے دو ممکنہ حصے عام مشاہدے میں آئے ہیں: ایک گرفت کا حصہ ہے جہاں انگلیاں کام کرتی ہیں۔ ایک داندانوں کا حسہ جہاں دو قفل کے منہ یا اس کے سوراخ میں ڈال کر اسے گھما کر قفل کو کھولا اور بند کیا جاتا ہے۔

## جدید قفل کی قسمیں
جدید ٹیکلنالوجی کی وجہ سے قفل اپنی ظاہری ہیئت سے ہٹ کر بھی بن رہے ہیں۔ مثلًا ہوٹل کے کمرے۔ کئی جدید ہوٹلوں کے لیے قفل کی جگہ پر ڈیجیٹل قفل ہوتے ہیں، جو یا تو کسی کی کارڈ کی مدد سے چلتے ہیں یا پھر انھیں کسی پاسپورڈ کی مدد سے چلایا جاتا ہے۔ کچھ جگہوں پر انگلیوں کے نشانات کی اہمیت بھی دیکھی گئی۔ انھی کی مدد سے کوئی گھر یا دفتر کو کھولنے کی سہولت ہوتی ہے۔ اس کے بغیر کچھ بھی کھولنا ممکن نہیں۔

## کمپیوٹر اور موبائل فون کی قفل بندی
کمپیوٹر اور موبائل فون کے لیے یہ ضروری ہوتا ہے کہ انھیں کسی بھی غیر متعلقہ شخص کی رسائی سے بچایا جا سکے۔ اس لیے جب ان کا فعال استعمال نہیں ہوتا ہے، تو ان پر ایک علامتی قفل یا لاک پڑ جاتا ہے۔ یہ قفل کسی پاس ورڈ، پِن (نمبروں کا مجموعہ)، پیٹرن (نکتوں کو جوڑ ڈیزائن بنانا)، مالک کے چہرے یا کسی انگلی کے نشان سے کھولا جا سکتا ہے۔

بدقسمتی سے, موبائل فونز کو رازداری اور سیکیورٹی کے لیے ڈیزائن نہیں کیا گیا تھا۔ نہ صرف وہ اپنے مواصلات کو تحفظ فراہم کرنے میں ناکام ہیں, وہ آپ کو نئی قسم کی نگرانی کے خطرات سے بھی دوچار کرتے ہیں — خاص طور پر مقام سے باخبر رہنا۔ زیادہ تر موبائل فون صارف کو ایک ذاتی ڈیسک ٹاپ یا لیپ ٹاپ کمپیوٹر کے مقابلے بہت کم کنٹرول دیتے ہیں؛اس کی عمل کاری کا نظام بدلنا مشکل ہوتا ہے ، مالویئر حملے کی تحقیقات کرنا بہت مشکل ہے، نامناسب بنڈل کیا گیا سافٹ ویئر ہٹانا یا تبدیل کرنا مشکل ہے اور موبائل آپریٹر کی طرح کے فریقین کو آلہ کی نگرانی کرنے سے روکنا مشکل ہے۔ موبائل کمپنیاں ان مسائل پر مزید کام کر رہی ہیں۔

## مزید دیکھیے
* انگلیوں کے نشانات

## حوالہ جات

زمرہ:دروازے کا فرنیچر
زمرہ:قفل (حفاظتی آلہ)
زمرہ:قفل سازی
زمرہ:ظاہری اشیا کی حفاظت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:آلات
زمرہ:ایجادات
زمرہ:میکانیات
زمرہ:چوب کاری
زمرہ:گھر
بہرام سوم

**بہرام سوم** ساسانی سلطنت کا چھٹا شہنشاہ تھا۔ وہ ایک کمزور بادشاہ تھا کیونکہ اسے تخت نشین ہویے ابھی صرف چار ماہ ہی ہوئے تھے کہ شاہپور اول کے بیٹے نرسی نے بغاوت کر کے بہرام سوم سے حکومت چھین لی اور خود شہنشاہ بن گیا۔

## ولی عہد
شہنشاہ بہرام دوم کے عہد حکومت میں پہلا ولی عہد اس کا بھائی ہرمز بن بہرام اول تھا۔ 283ء میں روم اور ایران کی جنگ ہو رہی تھی اس دوران ہرمز بن بہرام اول نے بغاوت کر دی اور خراسان میں اپنی الگ سلطنت قائم کرنے کی کوشش کی۔ اس کے ساتھ ساکا، کوشان اور گیسل قبائل کی طاقت شامل تھی۔ ان حالات میں شہنشاہ بہرام دوم نے روم سے صلح کر لی۔ اس کے بعد اس نے اپنی تمام طاقت اکھٹی کر کے باغی بھائی ہرمز بن بہرام کے خلاف استعمال کی۔ اس کے نتیجے میں شہنشاہ بہرام دوم کو فتح حاصل ہوئی۔ اس کے بعد شہنشاہ نے اپنے شہزادے بہرام بن بہرام دوم (شہنشاہ بہرام سوم) کو ہرمز کی جگہ ولی عہد مقرر کیا۔ شہنشاہ بہرام دوم نے اپنے بیٹے کو سگانشاہ کا گورنر مقرر کیا کیونکہ ساسانی رواج کے بعد کسی اہم صوبے یا اس صوبے کا گورنر ولی عہد کو بنایا جاتا تھا جو سب سے آخر میں فتح ہو۔

## تخت نشینی
شہنشاہ بہرام دوم کی وفات 293ء میں ہوئی۔
شہنشاہ کو اپنے اہل و عیال سے بہت پیار تھا اس وجہ سے اس نے اپنی یادگاریں بھی مع اہل و عیال کے چھوڑی ہیں۔ شہنشاہ نے اپنے بیٹے بہرام کو 283ء میں ولی عہد مقرر کیا تھا اس لیے بہرام بن شہنشاہ بہرام دوم اپنے والد کے جانشین کے طور اور ایران کے چھٹے ساسانی شہنشاہ کے طور پر 293ء میں تخت نشین ہوا۔ بہرام نے شہنشاہ بہرام سوم کے نام سے شہرت پائی۔

## بغاوت
شہنشاہ بہرام سوم کا عہد حکومت صرف چار ماہ پر مشتمل تھا۔ شہنشاہ بہرام سوم کو تخت نشین ہوئے ابھی چار ماہ ہی ہوئے تھے کہ نرسی نے نے بغاوت کر دی۔ نرسی شہنشاہ بہرام سوم کے دادا بہرام اول کا بھائی اور شہنشاہ شاہپور اول کا بیٹا تھا۔ نرسی کو اس بغاوت میں کامیابی ملی اور اس کی تخت نشینی اسی سال شہنشاہ نرسی کے طور پر کر دی گئی۔ اس طرح شہنشاہ بہرام سوم کی حکومت نرسی بن شاہپور اول نے اس سے چھین لی اور اس کا اقتدار ختم کر دیا۔ 

## حوالہ جات

زمرہ:تیسری صدی کی پیدائشیں
زمرہ:تیسری صدی کے ساسانی بادشاہ
زمرہ:شاہنامہ فردوسی کے کردار
زمرہ:ویکی ڈیٹا سے مطابقت رکھنے والی مختصر تفصیل
زمرہ:خاندانی شجرہ نسب سانچے
زمرہ:ساسانی سلطنت
زمرہ:فارس کے شہنشاہ
شیو رام راج گرو

**شیو رام راج گرو** ، پیدائش: 24 اگست، 1908ء - وفات: 23 مارچ، 1931ء) ہندوستان کے مشہور انقلابی، تحریک آزادی ہند کے مجاہد اور انقلابی تنظیم ہندوستان سوشلسٹ ریپلکن ایسوسی ایشن کے رکن تھے۔ وہ بھگت سنگھ، رام پرساد بسمل اور چندر شیکھر آزاد کے ساتھیوں میں شامل تھے۔ انھیں اسسٹنٹ سپرٹینڈنٹ پولیس لاہور مسٹر سانڈرس کو قتل کرنے کے جرم میں بھگت سنگھ اور سکھ دیو کے ہمراہ پھانسی دی گئی۔

## حالات زندگی
شیو رام راج گرو 24 اگست، 1908ء کو کھیڑ، بمبئی پریزیڈنسی، برطانوی ہندوستان میں ہری نارائن راج گرو کے گھرپیدا ہوئے۔ وہ انقلابی پارٹی کے رکن تھے۔ انھوں نے برطانوی حکومت کے خلاف انقلابی سرگرمیوں میں نمایاں حصہ لیا۔ انقلابی رہنما بھگت سنگھ کے گہرے رفیق تھے۔ لاہور میں سائمن کمیشن کے خلاف احتجاج کے دوران پولیس کی لاٹھی چارج سے لالہ لاجپت رائے کی ہلاکت کا انتقام لینے کی غرض سے 17 دسمبر 1928ء کو انھوں نے لاہور میں مشہور انقلابی بھگت سنگھ، چندر شیکھر آزاد اور اور شیو رام راج گرو کے ساتھ مل کر برطانوی سپریٹنڈنٹ آف پولیس جے اے اسکاٹ کو قتل کرنے کی سازش حصہ لیا۔ اسکاٹ تو اس حملہ میں بچ گیا، لیکن اسسٹنٹ سپریٹنڈنٹ پولیس جے پی سانڈر ہلاک ہو گیا۔ 30 ستمبر 1928ء کو پونہ میں ایک موٹر خارخانے میں گرفتار ہوئے۔ انھیں 1930ء میں ہونے والی لاہور سازش کیس کے خاص ملزموں میں سے ایک قرار دے کر مقدمہ چلایا گیا اور سزائے موت دی گئی۔ 23 مارچ 1931ء کو لاہور سینٹرل جیل میں بھگت سنگھ اور سکھ دیو سنگھ کے ہمراہ پھانسی کے تختے پر شہید ہو گئے۔ فیروز پور کے قریب دریائے ستلج کے کنارے، ان کی لاشوں کو جلا دیا گیا۔ ان کی شہادت نے تحریک آزادی ہند میں ایک نئی جان ڈالی دی۔ ملک کے کونے کونے سے نوجوان تحریک آزادی میں بڑھ چڑھ کر حصہ لینے لگے۔

## مزید دیکھیے
* رام پرساد بسمل
* کاکوری ڈکیتی
* بھگت سنگھ
* چندر شیکھر آزاد
* اشفاق اللہ خان

## حوالہ جات

زمرہ:1908ء کی پیدائشیں
زمرہ:1931ء کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:برطانوی ہند سے سزائے موت بذریعہ پھانسی پانے والے
زمرہ:سزائے موت یافتہ بھارتی شخصیات
زمرہ:ہندوستان سوشلسٹ ریپبلکن ایسوسی ایشن
زمرہ:آزادی ہند کے فعالیت پسند
زمرہ:ویکی ڈیٹا سے مختلف مختصر وضاحت
بھائی بال مکند

**بھائی بال مکند** ، پیدائش: 1889ء - وفات: 11 مئی، 1915ء) ہندوستان کے نامور انقلابی سیاست دان اور تحریک آزادی ہند کے مجاہد تھے۔ دہلی کو دار الحکومت بنانے کی رسمِ افتتاح کے دوران وائسرائے ہند چارلس ہارڈنگ پر بم پھینکنے اور قتل کی سازش کے الزام میں ان پر دہلی سازش کیس چلایا گیا جس میں برطانوی حکومت ہند کی جانب سے انھیں پھانسی کی سزا دی گئی۔ وہ غدر پارٹی کے بانی رکن بھائی پرمانند کے کزن تھے۔

## حالات زندگی
بھائی بال مکند 1889ء میں موضع کھریالہ، ضلع جہلم، صوبہ پنجاب (برطانوی ہند) (حالیہ پاکستان) میں ایک ہندو خاندان میں پیدا ہوئے۔ انھوں نے آرٹس کے مضمون میں گریجویشن کی تعلیم حاصل کی۔ برطانوی حکومت کے خلاف وطن پرستانہ سرگرمیوں میں بڑھ چڑھ کر حصہ لیا۔ وہ انقلابی پارٹی کے با قاعدہ رکن تھے۔ انھوں نے برطانوی حکومت کے خلاف بغاوت کی ترغیب دینے والی تصانیف مرتب اور تقسیم کیں۔ اس کے علاوہ انھوں نے آتشین اسلحہ کے استعمال اور بم پھینکنے کی تربیت بھی حاصل کی۔ 23 دسمبر 1912ء میں لارڈ چارلس ہارڈنگ وائسرائے و گورنر جنرل ہند پر جب کہ وہ دہلی کو دار الحکومت بنانے کی رسمِ افتتاح کے موقع پر سرکاری جلوس میں چاندنی چوک بازار دہلی سے گذر رہے تھے، بم پھینکا گیا۔ بم پھینکنے اور قتل کی اس سازش کے الزام میں بال مکند کو فروری 1914ء میں گرفتار کر لیا گیا۔ ان پر 17 مئی 1913ء کو لاہور کے لارنس گارڈن میں بم پھینکنے کی سازش کا بھی الزام لگایا گیا۔ دہلی سازش کیس کے نام سے ان پر مقدمہ چلایا گیا اور 5 اکتوبر 1914ء کو انھیں دیگر ساتھیوں ماسٹر امیر چند، اودھ بہاری اور بسنت کمار بسواس کے ہمراہ موت کی سزا سنائی گئی۔ 11 مئی 1915ء کو انبالہ سینٹرل جیل میں پھانسی کے تختے پر شہید ہو گئے۔

## مزید دیکھیے
* دہلی سازش کیس

## حوالہ جات

زمرہ:1889ء کی پیدائشیں
زمرہ:1915ء کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:جہلم کی شخصیات
زمرہ:آزادی ہند کے فعالیت پسند
بیچلر آف فارمیسی

**بیچلر آف فارمیسی**  ، جسے زیادہ تر مخفف شکل میں **بی فارم** یا **بی فارمیسی** لکھا جاتا ہے، ایک پیشہ ورانہ ڈگری ہے۔ **فارمیسی** دوا سازی اور ادویہ شناسی کی ایک خصوصی شاخ ہے۔ یہ طب سے متعلق ضرور ہے، مگر مختلف نوعیت کی ہے۔ اس کی وجہ اولًا دوا سازی یا دواؤں کے بنانے پر ہے۔ دوا سازی کا ہر عمل، خصوصًا جدید دوا سازی کا عمل، کیمیاوی مرکبات پر مشتمل ہے۔ ایک ہی نام یا فارمولے کی دوا اثر انگیزی کی صلاحیت مختلف ہوتی ہے۔ اسی لیے ڈاکٹر مریض کی ظاہری کیفیت اور مرض کی نوعیت کی مطابقت سے دوا کے زور کو تجویز کرتا ہے، مثلًا یہ کہ گولی 100 ملی گرام کی ہونی چاہیے یا 200 ملی گرام کی۔ جب کہ دوا ساز ان دواؤں کو بنانے، ان کی بازار کاری کرنے اور انھیں دواؤں کی دکان پر بیچنے پر زور دیتے ہیں۔ یہی دوا ساز تجربہ گاہوں میں امراض کی مناسبت سے دواؤں کی موزونیت پر تجربے بھی کرتے ہیں۔ دنیا کے بیشتر ممالک میں بی فارمیسی کی ڈگری کے حاملین کو دواؤں کی دکان کھولنے اور اسے چلانے کی اجازت ہوتی ہے۔ اس کی وجہ یہ بھی ہے کہ یہ لوگ جانتے ہیں کون سی ایک دوا دو کمپنی کے الگ الگ برانڈوں کی مناسبت سے الگ ناموں سے بازار میں موجود ہے۔ وہ لوگ غیر نسخہ یاب دواؤں، ابتدائی طبی امداد سے متعلق مصنوعات میں رہنمائی، دواؤں کی افادیت کا خلاصہ، وغیرہ بھی کر سکتے ہیں۔ بھارت جیسے ملک میں بی فارمیسی اور ایم فارمیسی کے حاملین ہی کو نہیں، بلکہ اس کے ڈپلوما گیرندے، ڈی فارمیسی والوں کو دواؤں کی دکان چلانے کا لائسنس دیا جاتا ہے۔

بی فارمیسی کی ڈگری بر صغیر کے ممالک جیسے کہ بھارت، پاکستان، بنگلہ دیش، سری لنکا، نیپال وغیرہ میں اسکول کی بارہویں یا انٹرمیڈیٹ کی تعلیم بعد بڑھی جاتی ہے۔  اس ڈگری کے لیے اکثر مسابقتی امتحانات بھی رکھے جاتے ہیں۔

## مزید دیکھیے
* دوا سازی

## حوالہ جات

زمرہ:دوا سازی کی تعلیم
زمرہ:فاضل کی اسناد
زمرہ:ویکی ڈیٹا سے مطابقت رکھنے والی مختصر تفصیل
کھوجک ٹنل

روسی افغانستان سے قندھار کے ذریعے اس خطے میں داخل ہو سکتے ہیں، برٹش نے قندھار تک ریلوے پٹریوں کا جال بچھانے کا فیصلہ کر لیا، تاکہ روسی افواج کا مقابلہ کرنے کے لیے وہ اپنی فوجوں کو وہاں بھیج سکیں۔ اس مقصد کے لیے برٹش کو مشہور 2290 میٹر بلند درہء کھوجک کو بائی پاس کرنا تھا جو صدیوں سے فوجوں، تاجروں اور فاتحوں کی گذر گاہ رہا ہے۔

3.9 کلومیٹر طویل یہ سرنگ 1888 سے 1891 کے درمیان درہ کھوجک کے نیچے تعمیر کی گئی تھی اور اس سرنگ کا نام بھی اسی درے کے نام پر کھوجک ٹنل رکھا گیا۔

سرنگ کے بعد شیلا باغ اسٹیشن تعمیر کیا گیا تھا —
شیلا باغ اسٹیشن میں موجود ماضی میں استعمال ہونے والی چابیاں اس جگہ کی تاریخ کی شاہد ہیں
ریلوے پٹری کوئٹہ سے گزرتے ہوئے کھوجک سرنگ پار کرتی ہے اور پھر سیدھا پاک افغان کے سرحدی شہر چمن تک جاتی ہے۔ برٹش اس سے زیادہ آگے نہیں جا سکے۔

سرنگ کے سامنے ایک چھوٹی تختی نصب ہے جس پر اس کا نام اور اس کی تعمیری مدت کندہ ہے۔ یہ جگہ شیلا باغ قصبے میں سطح سمندر سے 1939.8 میٹر کی بلندی پر واقع ہے۔ شیلا ایک پشتو لفظ ہے جس کا مطلب ہے ایک موسمی پہاڑی ندی اور باغ کا ظاہر ہے کہ باغ ہی مطلب ہے۔

شیلا باغ کو لے کر کئی مقامی قصے کہانیاں مشہور ہیں مگر ان میں کسی ایک کی بھی تصدیق نہیں کی جا سکتی، مگر مقامی لوگ ان کے پختہ دعوے کرتے ہیں۔ ان میں سے پہلی تو یہ ہے کہ اس علاقے کا نام شیلا نامی ایک رقاصہ پر رکھا گیا ہے جو کھوجک ٹنل کے تعمیری کام پر انتھک محنت کرنے والے مزدوروں کا دل بہلاتی تھی۔

دوسرا ایک خوفناک قصہ یہ بھی ہے کہ اس سرنگ کے تعمیری منصوبے کے چیف انجینیئر نے اپنے اس شاہکار کے مکمل ہونے سے پہلے خود کشی کر لی تھی۔

کوئی نہیں جانتا کیوں۔ شیلا باغ کے مقام پر ریلوے اسٹیشن کو بعد میں تعمیر کیا گیا تھا۔ وہ لوگ جنھوں نے گذشتہ سال پاکستان کی جانب سے آسکر کے لیے نامزد کی گئی فلم، مور دیکھ رکھی ہے انھوں نے اس فلم کے کچھ مناظر میں اس اسٹیشن کو ضرور دیکھا ہوگا۔

کھوجک ٹنل کی تصویر 1976ء سے 2005ء تک پانچ روپے کے نوٹ پر چھپی ہوتی تھی،جس کے بعد یہ نوٹ بند کر دیا گیا
شیلا باغ اسٹیشن کے ٹکٹ گھر پر آج بھی ماضی کے خوبصورت بورڈز لگے ہوئے ہیں
سرنگ کی ایک پرانی تصویر میں سرنگ کے داخلی حصے پر دو ٹاورز دیکھے جا سکتے ہیں جو 1935 میں آئے زلزلے میں زمین بوس ہو گئے تھے۔ اسٹیٹ بینک آف پاکستان نے انجینیئرنگ کے اس کمال کو تسلیم کیا اور 1976 میں اس کی تصویر پانچ روپے کے نوٹ پر چھاپ دی گئی جو 2005 تک یہ نوٹ چلتا رہا۔

نوٹ میں سرنگ کے مشرقی علاقے کو دکھایا گیا ہے اور یہ ایک یاد دہانی ہے کہ کس طرح کھوجک ٹنل نے ایک دور میں برصغیر کی اقتداری سیاست میں ایک اہم مرکز کے طور پر اپنا کردار ادا کیا تھا۔
درہ کوژک

یہ درہ ضلع قلعہ عبد اللہ میں واقع ہے، جہاں سردیوں میں برف باری بھی ہوتی ہے،
اردشیر دوم (ساسانی)

**اردشیر دوم** ساسانی سلطنت کا گیارھواں بادشاہ تھا۔ اس کا عہد حکومت چار سالوں پر مشتمل تھا۔ 383ء میں اس کو تخت سے اتار دیا گیا تھا۔ اس کا ایم کارنامہ رعایا پر تمام ٹیکس ختم کرنا ہے جس کی وجہ سے اس کا لقب **اردشیر نیکوکار** بھی پڑ گیا تھا۔

## تخت نشینی
شہنشاہ اعظم شاہ پور دوم کی وفات کے بعد اس کا معمر بھائی اردشیر بن ہرمز دوم 379ء میں تخت نشین ہوا۔ اردشیر ساسانی سلطنت کا گیارھواں شہنشاہ تھا۔ اس نے ارشیر دوم کے نام سے شہرت پائی۔

## اردشیر نیکوکار
شہنشاہ اردشیر دوم نے اپنے عہد حکومت میں رعایا کی ترقی کے لیے ہر ممکن کوشش کی۔ اردشیر نے اپنے عہد حکومت میں رعایا پر لگے ہوئے تمام ٹیکس معاف کر دیے تھے۔ اس اقدام کی وجہ سے شہنشاہ اپنی عوام میں **اردشیر نیکوکار** کے لقب سے پکارا جانا لگا تھا۔

## آرمینیا
شاہ پور دوم کے عہد حکومت میں آرمینیا کے حکمران پارہ کو ایک رومی سردار نے قتل کر دیا تھا۔ شہنشاہ اردشیر بن ہرمز دوم نے آرمینیا کا حکمران ایک امیر ورتازد کو مقرر کیا لیکن حکومت کا اصل اقتدار ایک اور امیر کو سونپا جس کا نام موشیخ تھا۔ آرمینیا کے حاکم درتازد کو موشیخ کا اقتدار کانٹے کی طرح کھٹکتا تھا۔ چنانچہ درتازد نے مکمل منصوبہ بندی کرکے ایک دعوت کے موقع پر موشیخ کو قتل کروا دیا۔ موشیخ کے بھائی مینوئل کو اپنے بھائی کے قتل کا سب سے زیادہ صدمہ لگا تھا۔ مینوئل نے پارہ کی بیوہ اور اس کے دو بیٹوں کے نام کا علم حکومت بلند کیا جس میں اسے کامیابی ملی۔ اس کو یقین تھا کہ قیصر روم اس کی مخالفت کرے گا اس لیے اس نے اپنا سفیر شاہ ایران اردشیر دوم کے پاس بھیجا۔ مینوئل نے سفیر کے ذریعے شاہ ایران کو خراج دینے کا عہد کیا تھا اور ساتھ میں حکومت کا اختیار حاصل کرنے کی استدعا کی تھی۔ شہنشاہ ایران اردشیر دوم نے مینوئل کی استدعا قبول کر لی اور ساتھ میں ایک سپہ سلار کو دس ہزار فوج دے کر بھیجا تا کہ وہ مینوئل کے ساتھ مل کر حکومت چلائے۔ اردشیر دوم کی دوعملی زیادہ دیر نہ چل سکی تھی۔ آرمینیا کے حکمران مینوئل کو جب شبہ ہوا کہ ایرانی اسے گرفتار کرنا چاہتے ہیں تو اس نے ایرانی فوج پر حملہ کر دیا جس کے نتیجے میں وہ تہ تیغ ہو گئے۔ مینوئل اس کے بعد جب تک زندہ رہا آرمینیا پر حکومت کرتا رہا۔

## دستبرداری
اردشیر دوم ایک کاہل شہنشاہ تھا لیکن اس کے باوجود اس کو امرائے سلطنت کا اقتدار کھٹکتا تھا۔ جب اردشیر نے امرا کا اقتدار کم کرنا چاہا تو انھیں شہنشاہ اردشیر کی مخالفانہ سرگرمیاں ناگوار گذری۔ امرائے سلطنت نے سازش کر کے شہنشاہ اردشیر دوم کو 383ء میں تخت سے اتار دیا۔
اس کے بعد شاہ پور دوم کے بیٹے شاہ پور سوم تخت نشین کر دیا گیا۔ 

## حوالہ جات

زمرہ:چوتھی صدی کی پیدائشیں
زمرہ:چوتھی صدی کے ساسانی بادشاہ
زمرہ:شاہنامہ فردوسی کے کردار
زمرہ:ویکی ڈیٹا سے مختلف مختصر وضاحت
زمرہ:خاندان ساسان
زمرہ:ایشیا میں چوتھی صدی
زمرہ:چوتھی صدی کی وفیات
زمرہ:خاندانی شجرہ نسب سانچے
زمرہ:فارسی شخصیات
زمرہ:ساسانی سلطنت
زمرہ:چوتھی صدی کے فرماں روا
گورکھا سلطنت

**سلطنت گورکھا** (نیپالی زبان:गोरखा राज्य) 24 صوبوں میں مبنی ایک حکومت تھی جسے چوبیسی راجیہ بھی کہا جاتا ہے۔ یہ حکومت بر صغیر کے موجودہ نیپال میں واقع تھی۔ سلطنت گورکھا مغرب میں دریائے مارشیہ نگدی سے مشرق میں دریائے تریشولی تک وسیع تھی جو اسے بالترتیب سلطنت لام گنج اور سلطنت نیپال سے علاحدہ کرتی تھی۔ گورکھا سلطنت کی بنیاد لام گنج سلطنت کے راجا یاشو براہما شاہ کے دوسرے بیٹے درویہ شاہ نے 1559ء میں رکھی تھی۔ اس نے کھانڈکا راجاؤں کو شکست دے کر اپنی حکومت قائم کی تھی۔

## ابتدا
تاریخی حقائق بتاتے ہیں کہ شاہ شاہی خاندان کے اولین تاجدار چندر ونش کے رشی راج رانا جی تھے۔ وہ چتوڑ گڑھ کا ایک دیوانہ بادشاہ تھا جسے *بٹھارک * کے لقب سے جانا جاتا تھا۔ چندر ونش کی حکومت 13 نسلوں کی باقی رہی اس کے بعد مسلمان یاونوں نے ان سے حکومت چھین لی۔ بھٹارک کو ترک طون کرنا پڑا اور وہ بس اپنا خاندانی نام (رانا جی) ہی بچا سکے۔ اس کے 17 نسلوں تک اس کے راجا *رانا جی روا* کے نام سے پہچانے جاتے رہے۔ مغلیہ سلطنت کے بادشاہ جلال الدین اکبر (1542ء تا 1605ء) نے فتح سنہا رانا جی روا کی بیٹی سے شادی کرنے کی خواہش ظاہر کی۔ اکبر کو مثبت جواب نہیں ملا کیونکہ اس کا مذہب اسلام تھا جو ہندو سے یکسر مختلف تھا۔ ان کے اس انکار نے اکبر کو جنگ پر آمادہ کر دیا۔ فتح سنگھ روا سمیت کئی راجپوت مارے گئے۔ جنگ میں بھاگ جانے والوں میں اودے بام رانا جی روا تھے جنھوں نے اودے پور بسایا۔
منمتھ رانا جی روا اجین گئے۔ اس کا بیٹا بھوپال رانا جی راو ریدی گیا۔ پھر 1417ء میں سارگھا اور بعد میں خیوم میں آباد ہو گیا۔ وہاں کی شمالی پہاڑیوں میں اس نے کھیتی باڑی شروع کی۔ وہاں کے راجا کے دو بیٹے کانچا اور میچا تھے۔ ان دونوں کی زناری کی رسم ادا کی گئی اور یہ منصوبہ بنایا گیا کہ ان کی شادی راجپوت لڑکیوں سے کی جائے گی۔ کانچا ڈھور گیا اور وہاں منگارٹ پر حملہ کر کے اسے فتح کر لیا اور برسوں حکومت کی۔ میچا نے مغرب بعید کا رخ کیا اور نوکوٹ جا کر وہاں اپنی حکومت قائم کی۔

## حوالہ جات

زمرہ:تاریخ نیپال
زمرہ:سابقہ فرماں روائیاں
زمرہ:سابقہ مملکتیں
زمرہ:تاریخ نیپال
زمرہ:سابقہ فرماں روائیاں
زمرہ:سابقہ مملکتیں
زمرہ:نیپال کی شاہی سلطنتیں
زمرہ:گورکھے
زمرہ:ایشیا میں سولہویں صدی کی تاسیسات
زمرہ:1760ء کی دہائی کی تحلیلات
شاہ شاہی خاندان

**شاہ شاہی خاندان** () یا **گورکھا کے شاہ** یا **شاہی گورکھا خاندان** بر صغیر کا ایک شاہی خاندان ہے جس کی حکومت کاسکی سلطنت، لامگنج سلطنت، سلطنت گورکھا اور سلطنت نیپال پر تھی۔ شاہ خاندان خود کو عہد وسطی کے راجپوت نسل کے ہونے کا دعوی کرتے ہیں۔
انھوں نے گورکھا سلطنت کے نام سے 1559ء تا 1768ء تک حکومت کی پھر متحدہ نیپال سلطنت کے نام سے 1768ء تا 28 مئی 2008ء تک حکومت کی۔ شاہ خاندا اپنا نسبی تعلق کاسکی سلطنت کے بادشاہ کولا مندن شاہ کھاڈ سے جوڑتے ہیں جن کا پوتا دراویہ شاہ نے کھاڈکا بادشاہوں سے گورکھا کے چھ قبیلوں کی مدد سے گارکھا سلطنت کا تاج چھین لیا اور خود گورکھا کا بادشاہ بن گیا۔

## ابتدا
شاہ خاندان خود کو راجپوت نسل سے بتاتے ہیں۔ البتہ انھیں ٹھاکوری مانا جاتا ہے۔

## دراویہ خان شاہ کی تاج پوشی
دراویہ شاہ لام گنج کے راجا براہما شاہ کو سب سے چھوٹا بیٹا اور کولا مندن شاہ کھاڈ (کاکسی کا راجا) کا پوتا تھا۔ وہ 1559ء میں گورکھا کا بادشاہ بنا۔ 19ویںصدی کے مصنف ڈینیل ورائٹ دواریہ شاہ کی تاج پوشی کے حالات یوں قلم بند کرتے ہیں:

اس سے قبل رسم یہ تھی کہ علاقائی گھالے لوگ (قوم) اپنا بادشاہ اس کو منتخب کرتے تھے جو سالانہ دوڑ میں اول آتا تھا۔ دراویہ شاہ بہت ڈیل ڈول والا اور مضبوط جسم کا آدمی نہیں تھا البتہ اس نے چالاکی اور مکر سے بادشاہ بننے تک کا راستہ طے کیا۔ اسے بھٹارائی، اریال، ادھیکاری، پنت اور آچاریہ لوگوں کا تعاون حاصل رہا اور یہ سب جائسی براہمن تھے۔ 1570ء میں دراویہ شاہ کی موت ہوئی اور سالانہ دوڑ کا مسابقہ بس ایک یاد بن کر رہ گیا۔

## حوالہ جات


زمرہ:ایشیا میں سولہویں صدی کی تاسیسات
زمرہ:تاریخ نیپال
زمرہ:راجپوت حکمران
زمرہ:سرد جنگ کی سابقہ سیاست
زمرہ:نیپالی بادشاہت
زمرہ:ہندو فرماں روا
زمرہ:سلطنت نیپال
زمرہ:نیپالی شاہی سلاسل
زمرہ:نیپال کے پرانے شاہی خاندان
زمرہ:گورکھے
دریائے تریشولی

**دریائے تریشولی** (نیپالی زبان:त्रिशूली नदी) وسطی نیپال میں دریائے گالی گنگا کی بڑی ذیلی ندی ہے۔ یہ تبت سے نکلتی ہے اور گئیرونگ قصبہ سے نیپال میں داخل ہوتی ہے۔

## نام
ندی کا نام تریشولی ترشول کے نام پر رکھا گیا ہے۔ ترشول ہندو کے سب سے طاقتور بھگوان شیو کا ہتھیار یا نشان ہے۔ ایسا مانا جاتا ہے کہ شیو نے ہمالیہ کی اونچائی سے اپنے ترشول کو زمین پر کھینچا جس سے ندی پھوٹ پڑی اور اسی وجہ سے ندی کا نام دریائے تریشولی پڑ گیا۔

## راستہ
دریائے تریشولی تبت میں شروع ہوتا ہے اور گئیرونگ قصبہ کے راستہ نیپال سرحد میں داخل ہوتا ہے۔ نیپال میں داخل ہونے کے بعد یہ نیپال بھر میں بہتی ہوئی دریائے کالی گنگا میں مل کاتی ہے۔ دریائے کالی گنگا نچلے علاقہ سے بہتے ہوئے بھارت میں داخل ہوتی ہے اور دریائے گنگا میں ملتی ہے۔

## بیسن
دریائے تریشولی کا 60 سے زیادہ بیسن تبت میں ہے جس کا تقریباً 9 فیصد حصہ برف کے گلیشئر سے ڈھکا ہوا ہے۔

## پانی کے کھیل اور سیاحت
دریائے تریشولی میں رافٹنگ بہت مشہور ہے۔ کاٹھمنڈو اور پوکھرا سے یہاں آنا بہت آسان ہے۔ دریائے تریشولی میں رافٹنگ کرنا نیپال کے اہم بیرونی کھیلوں میں سے ایک ہے۔ تریشولی ندی پانی ماونٹ گنیش اور لانتانگ ہمال کی برف پگھلنے سے بنتی ہے۔ پرتھوی شاہراہ سے دریائے تریشولی تک ریاسئی آسان ہونے کی وجہ درمیان میں سفر آرام کرنے والوں کے لیے ایک اہم مقام ہے۔ یہاں سے چتون نیشل پارک بھی بہت نزدیک ہے۔۔

## نکاسی
تریشولی ندی نیپال کی سب سے خطرناک ندیوں میں سے ایک ہے۔ خم دار پرتھوی شاہراہ دار الحکومت کاٹھمنڈو آنے جانے والوں کے لیے ہمیشہ خطرہ کی دعوت دیتا رہتا ہے۔
 ہر سال کئی بس اور ترک اسی ہا ہنجار ندی میں ڈوب کر غائب ہو جاتے ہیں اسی وجہ سے یہ خطرناک راستوں میں سے ایک شمار کیا جاتا ہے۔

## حوالہ جات

زمرہ:ایشیاء کے بین الاقوامی دریا
زمرہ:تبت کے دریا
زمرہ:نیپال کے دریا
زمرہ:باگمتی صوبہ کے دریا
زمرہ:بھارت کے دریا
شمع خالد (قلم کار)

خوب صورت، ذہن اور مثبت سوچ، زندگی کی تلخ حقیقتوں کو سمجھنے میں آسانی پیدا کردیتی ہے۔کسی بھی کر فن سے کئی دہائیوں تک وابستہ رہنا کوئی معمولی بات ،نہیں ہوتی۔راول پنڈی سے تعلق رکھنے والی شمع خالد نے اپنا قلم سے رشتہ اُس وقت جوڑا، جب بچے کھلونوں اور گڑیوںسے کھیل پر اپنا دل خوش کرتے ہیں۔انھوں نے زندگی کی جنگ قلم سے لڑنے کا فیصلہ کیا۔وہ اس جنگ میں ہار جیت کی پروا کیے بغیرآگے بڑھتی رہیں، انھیں شہرت اور کام یابی کا کبھی لالچ نہیں رہا۔اس تخلیقی سفر میں اپنے پڑھنے والوں کو کتابوں کے تحائف دیتی رہیں۔۔شمع خالد نے ساری زندگی قلم کی آب یاری میں گزار دی۔پتھریلے چہرے 1985ء
گیان کا لمحہ 1990ء
بے چہرہ شناسائی 1995ء
گمشدہ لمحوں کی تلاش 2003ءاور
بند ہونٹوں پہ دھری کہانیاں نے 2007ء میں شائع ہوکر مقبولیت حاصل کی۔وہ کہتی ہیں’’ ابھی تک میں نے دو سو کے لگ بھگ افسانے لکھے ہیں۔ میں اکثر اپنے آپ سے سوال کرتی ہوں کہ میں نے افسانے کیوں لکھے اور دل سے جواب آتا ہے کہ اس کے علاوہ اور کیا کرتی۔ جی ہاں!اگر میں افسانے نہ لکھتی تو میرے پاس زندہ رہنے کا کوئی جواز نہ تھا۔ بظاہر میں ایک کامیاب براڈ کاسٹر، ایک ماں بیوی اور بہن ہوں اور عورت کے لیے یہ ہونا ہی بہت ہوتا ہے، لیکن میں سوچتی ہوںکہ اگر میں افسانے نہ لکھتی تو مرچکی ہوتی۔افسانوںنے ہی مجھے زندہ رہنے کا حوصلہ دیا ہے۔ ان کے کردار میری روحمیری سوچ کا حصہ ہیںکہ یہ کردار میری خوشی کے وقت رقص کرتے ہیں،اور دُکھ کے وقت میرے غموں کو آہستہ آہستہ چُن کر مجھے خاموش کردیتے ہیں۔‘‘